
ACTA PII PP. XII 


ConsTITUTIO. APOSTOLIOA 


I. De Rajaburi. - Praefectura Apostolica 
de Rajaburi, in Siamensi seu Thai- 
landiensi regno, ad Vicariatus Apo- 
stolici gradum et dignitatem evehi- 
tur, lisdem servatis nomine ac limi- 
tibus. - 8 Aprilis 1941 . 


Lirreraz APOSTOLICAE 


Quae christifidelium. - Sancti Didaci dioe- 
cesis B.. Maria Virgo, titulo «No- 
stra Domina de Refugio», Patrona 
confirmatur simulque 8. Didacus, 
Confessor, Patronus aeque principa- 
lis declaratur. - 25 Martii 1941 


/ 


Nuper agnovimus Helveticam Oonfoedera- 
tionem. — Ad Ilithos Viros Praesidem 
ceterosque e Supremo Consilio Foe- 
derali Helvetico: pot anno exeunte 
ab Helvetica Confoederatione con- 

dita, — 12 Iulit 1941 . 


ACTA 88. CONGREGATIONUM 


INDEX HUIUS FASCICULI 


(An. XXXIII, n. 10 - 12 Septembris 1941) 

Csanadiensis. - Decretum erectionis Capi- 
tuli Cathedralis. - 14 Iunti 1941 . 


SACRA CONGREGATIO CONCILIZ 


Instructio. De fidelibus exhortandis ut Mis- 
sae sacrificio frequenter ac devote 
intersint. — 14 Iuléi 1941 . 


SACRA’ CONGREGATIO 
DE PROPAGANDA FIDE 


I. Provisio Ecclesiarum . 
II. Nominationes: . 


SACRA CONGREGATIO RITUUM 


I. Constantien. et Abrincen. - Decretum 
de .virtutibus pro beatificatione Ven. 
Servae Dei Placidae Viel, secun- 
dae Superiorissae Generalis Instituti 
Scholarum Christianarum a Miseri- 
cordia. - 9 Februarii 1941 . Ns 

II. Taurinen. - Decretum introductionis 
causae pro beatificatione Servi Dei 
Marci Antonii Durando, Sacerdotis 
Congregationis Missionis, Fundato- 
ris Instituti Sororum a Iesu Naza- 
reno. — 23 Martii 1941 . 

III. Ulyssiponen. - Decretum 
nis causae pro canonizatione Beati 
Nonii Alvarez Pereira,) Fratris laici 
professi Ordinis Fratrum Carmelita- 
rum. - 28 Maii 1941 . 

IV. Bergomen, - Decretum introductionis 
causae pro beatificatione Servae Dei 
Gertrudis Comensoli, Fundatricis In- 
stituti Sororum a Ssfio Sacramento. 
— 4 Tumit 1941 . 

. Thomae de Meliapor. - Tidésetem: de 
miraculis pro canonizatione Beati 
Ioannis de Britto, martyris, Sa- 
cerdotis professi Societatis 
30 Iunii 1941 

VI. Neapolitana seu Lycien. - de 
miraculis pro canonizatione Beati 
Bernardini Realino, conf., Sacerdo- 
tis professi Societatis Iesu. - 30 Iu- 
nit 1941 

SEDIS 


COMMENTARIUM OFFICIALE 


ACTA PH PP. XI 


CONSTITUTIO APOSTOLICA 


DE RAJABURI 


®PRAEFECTURA APOSTOLICA DE RAJABURI, IN SIAMENSI SEU THAILANDIBNSI 
REGNO, AD VICARIATUS APOSTOLICI GRADUM DIGNITATEM BEVEHITUR, 
IISDEM SERVATIS NOMINE AC LIMITIBUS. 


PIUS EPISCOPUS 
SERVUS SERVORUM DEI 
AD PERPETUAM REI MEMORIAM 


Si, Evangelii praeconum cura et studio, christiana res in quavis 
Apostolica Praefectura notabiles fecerit progressus, illam solent Ro- 
mani Pontifices ad maiorem dignitatis gradum extollere, ut et ecclesia- 
stico ibi regimini aptius consulatur et Missionalibus ipsis grati San- 
ctae Sedis animi et benevolentiae sollemne praebeatur testimonium. 
Cum itaque in Praefectura Apostolica de Rajaburi, in regno Siamensi, 
seu, quod nunc vocatur, Thailandiensi, Apostolicis sub plumbo Litteris 
Ad christianum nomen, anno millesimo nongentesimo trigesimo quarto, 
die vicesima octava mensis Maii erecta et constituta, ac Societati S. Fran- 
cisci Salesii concredita, missionalium operum fundamenta solide per 
assiduos labores iacta sint, ita ut iure sperare liceat fructus in dies 
uberiores collectum iri, Nos, de venerabilium Fratrum Nostrorum 
S. R. E. Cardinalium 8S. Congregationi de Propaganda Fide praeposi- 
torum consilio, Praefecturam illam in Vicariatum Apostolicum pro- 
vehere censuimus. Suppleto igitur, quatenus opus sit, quorum intersit. 

vel eorum qui sua interesse praesumant consensu, apostolicae Nostrae 
potestatis plenitudine, Praefecturam Apostolicam de Rajaburi iisdem 
servatis nomine ac finibus, in Vicariatum Apostolicum evehimus, eri- 
gimus et constituimus, eumque eiusdem Societatis S. Francisci Sa- 
lesii sollertibus sodalium curis, uti antea, ad Nostrum tamen et Apo- 
stolicae Sedis beneplacitum, commissum volumus. Novo autem huic Vi- 
cariatui de Rajaburi, seu Rajaburiensi, eiusque pro tempore Vicariis 
Apostolicis omnia tribuimus iura, privilegia, honores et potestates, 
quibus ceteri per orbem Vicariatus eorumque Praesules iure communi 
fruuntur et gaudent, eosque pariter iisdem adstringimus oneribus et 
obligationibus, quibus ceteri adstringuntur. Quae omnia, ut supra di- 
sposita et constituta, rata ac valida esse volumus et iubemus, contra- 
riis quibuscumque minime obstantibus. Harum vero Litterarum tran- 
sumptis aut excerptis, manu tamen alicuius notarii publici subscriptis 
ac sigillo viri in ecclesiastica dignitate vel officio constituti munitis, 
eamdem prorsus volumus haberi fidem, quae hisce Litteris haberetur 
si ipsaemet exhibitae vel ostensae forent. Nemini autem hanc paginam 
evectionis, erectionis, constitutionis, commissionis, concessionis et vo- 
luntatis Nostrae infringere vel ei contraire liceat. Si quis vero ausu 
temerario id attentare praesumpserit, indignationem omnipotentis Dei 
ac beatorum Apostolorum Petri et Pauli se noverit incursurum. 

Datum Romae apud 8S. Petrum, anno Domini millesimo nongente- 
simo quadragesimo primo, die tertia Aprilis mensis, Pontificatus No- 
stri anno tertio. 


ALOISIUS Card. MAGLIONE P. Card. FUMASONI BIONDI 
a Secretis Status S. C. de Propaganda Fide Praef. 


Alfonsus Carinci, Proton. Apost. 
Ludovicus Kaas, Proton. Apost. 


Loco Plumbi 


Reg. in Canc. Ap., vol. LXV, n. 24 — Al. Trussardi. . 

LITTERAE APOSTOLICAE 


SANCTI DIDACI DIOECESIS B. MARIA VIRGO, TITULO « NOSTRA DOMINA DE REFU- 
GIO », PATRONA CONFIRMATUR SIMULQUE S. DIDACUS, CONFESSOR, PATRONUS 
AEQUE PRINCIPALIS DECLARATUR. 


PIUS PP. XII 


Ad perpetuam rej memoriam. — Quae christifidelium bono tuendo 
magis opportuna videantur, ea, prout supremum Nostrum spirituale 
exigit officium, sollicita cura et constanti studio providere satagimus. 
Quapropter cum hodiernus Sancti Didaci in Foederatis Americae Se- 
ptemtrionalis Civitatibus Episcopus humillimis enixisque precibus Nos 
rogaverit ut coelestem apud Deum Patronam suae dioecesis Beatam 
Mariam Virginem titulo « Nostram Dominam de Refugio» confirmare 
pariterque Sanctum Didacum Confessorem Patronum aeque principa- 
lem constituere dignemur, Nos huiusmodi postulationibus libenti quidem 
animo annuendum censemus. Nam ad Nos refert Venerabilis ipse Prae- 
sul ante kalendariorum reformationem in omnibus fere dioecesibus Rei- 
publicae Mexicanae festum celebratum fuisse Nostrae Dominae de Re- 
fugio, cuius Imago, Conlegio apostolico Franciscano a Beata Maria 
Virgine de Guadalupa in « Zacatecas» donata, in mexicanam Angelo- 
rum civitatem anno millesimo septingentesimo ac vicesimo translata 
est; atque ab eodem tempore tam magna fidelium religione culta, ut 
erga Nostram Dominam de Refugio devotio per totam mexicanam regio- 
nem sit etiam propagata, atque haec Sancta Sedes facultatem concesse- 
rit officium recitandj proprium Nostrae Dominae de Refugio, quam in- 
terea Conlegii Apostolici memorati omniumque Missionum Patronam 
constitutam Fratres Franciscales die quarta mense Iulio quotannis sol- 
lemniter celebraverant. Addit quoque praelaudatus Antistes, votis cleri 
populique sibi crediti obsecundans, opportunum valde videri una cum 
Beata Maria Virgine de Refugio Sanctum etiam Didacum, Confessorem, 
dioecesis suae Patronum declarandum, quia ab ipsius Sancti nomine 


‘tam prima Missio quam prima civitas in California nuncupatae sunt, 


atque eiusdem Sancti titulo antiquius templum regionis est Deo dicatum, 
qyuum inibi Catholicae Fidei initia habita sunt. Conlatis itaque consiliis 
de hac re cum Venerabili Fratre Nostro Episcopo Praenestino, Sacrae 
Rituum Congregationis Praefecto, omnibusque mature perpensis, prae- 
sentium Litterarum tenore deque Apostolicae Nostrae potestatis pleni- 
tudine, perpetuumque in modum Beatam Virginem Mariam vulgo « No- 

stram Dominam de Refugio» Patronam itemque Sanctum Didacum Con- 
fessorem aeque principalem Patronum dioecesis Sancti Didaci in Foede- 
deratis Americae Septemtrionalis Civitatibus apud Deum declaramus 
et constituimus, privilegiis honoribusque additis, quae huiusmodi coele- 
stis patronatus propria sunt. Contrariis non obstantibus quibuslibet. 
Decernentes praesentes Litteras firmas, validas atque efficaces iugiter 
exstare ac permanere, suosque plenos atque integros effectus sortiri et 
obtinere ; illisque ad quos pertinent seu pertinere poterunt nunc et in 
posterum plenissime suffragari; sicque rite iudicandum esse ac definien- 
dum, irritumque ex nunc et inane fieri si quidquam secus super his a 
quovis, auctoritate qualibet, scienter sive ignoranter attenturi con- 
tigerit. 

Datum Romae, apud Sanctum Petrum, sub anulo Piscatoris, die xxv 
m. Martii, an. MCMXXXXI, Pontificatus Nostri tertio. 


A. Card. MaGLione, a Secretis Status. 


EPISTULA 
AD ILLMOS VIROS PRAESIDEM CETEROSQUE E SUPREMO CONSILIO FOEDERALI 
HELVETICO : DCL ANNO EXBUNTE AB HELVETICA CONFOEDERATIONE CONDITA. 
PIUS PP. XII 


Illustrissimi viri, salutem. — Nuper agnovimus Helveticam Confoe- 
derationem, Augusto mense proximo ineunte, sescentesimum quinqua- 
gesimum fauste esse celebraturam annum, ex quo auspicato condita est. 


Libentissimo quidem animo Nosmet Ipsi laetitiam participamus dilectae © 


istius Helvetiae, ex qua delecta civium cohors, constanti non modo, sed 
heroica interdum fidelitate, Romani Pontificis personae tot iam saecula 
invigilat. Vestra sane Civitas, [llustrissimi Viri, in multiplici lingua- 
rum institutionumque varietate, pulcherrimum praebet intimae ac do- 
mesticae coniunctionis exemplum, quod, providente Deo, ceteros quoque 
populos ad mutuam dilectionem et conciliationem vehementer invitare 
potest. In summo profecto honore apud vestrates est christiana caritas, 
quae quidem facit, ut istiusmodi respublica, nemini infensa, ceterarum 
etiam gentium civibus auxiliari contendat, iis praesertim, qui infandi 
belli calamitates magis persenserint. Nos igitur etiam atque etiam vo- 
bis gratulamur, ac divinae Bonitati, quae vos hucusque peculiari ratione 
protexit, gratias agimus vobiscum atque habemus. Gratulationes quo- 

que Nostras vobis, Illustrissimi Viri, publice exhibemus, de pace et con- 
cordia, quae, bonae voluntatis hominum gratia, in vestris pagis hodie 
dominantur : de sapientia atque industria, quibus ipsi, inter tot rerum 
discrimina, populo isti moderamini, in idque contenditis ut — quod est 
caput quodque Nobis maxime est cordi — religionis iura et officia sarta 
tecta conserventur. Illud praeterea memorare Nobis placet, quod Hel- 
vetici ipsi Magistratus Dei nomen cum fiducia ac reverentia in orationi- 
bus suis publicis proferre non omittant et, perhonorificum morem se- 
cuti, quoties publica nuntia edicant, se suosque cives tutelae divinae sem- 
per commendent. Ita vos plane vestigiis inhaeretis maiorum vestrorum, 
qui, ineunte Augusto mense anni MccxctI, foedus inter se perpetuum 
«in nomine Domini» renovarunt. Hoc autem ominantes, ut cives vestri 
idem cum Beato Nicolao de Flue sentiant atque operentur, qui et chri- 
stianae pietatis ardore et Confoederationis Helveticae studio excelluit, 
fervidis votis gentem vestram prosequimur, ut regnum Christi in eius 
filiis magis magisque constabiliatur, ut, omnigena prosperitate adaucta, 
munus sibi divinitus adsignatum melius in dies perficere queat. Deni- 
que, sollemni hac conditae Confoederationis memoria, Deum instanti 
prece efflagitamus, ut praeclaram Helvetiam iugiter tueatur, omnia 
mala et pericula ab eadem avertat, eiusque Moderatores populumque 
universum caelestibus bonis affatim ditare benigne velit. 

Datum Romae apud Sanctum Petrum, die x11 mensis Iulii, anno 
MDCCCCXXXXI, Pontificatus Nostri tertio. 


PIUS PP. XII 

ACTA 88. CONGREGATIONUM 


SACRA CONGREGATIO CONSISTORTALIS 


CSANADTENSIS 


DECRETUM 


ERECTIONIS CAPITULI CATHEDRALIS 


Postulante Exc. P. D. Tulio Glattfelder, Episcopo Csanadiensi, ut, 
ad divinum cultum in sua cathedrali Ecclesia Beatae Mariae Virginis 
Magnae Hungarorum Dominae, in civitate Szeged, augendum, itemque 
ad senatum dignorum sacerdotum sibi constituendum, apostolica aucto- 
ritate cathedrale Capitulum ibidem erigeretur, Sshius Dominus Noster 
Pius Div. Prov. Pp. XII, peropportunum hoc fore cernens, oblatis pre- 
cibus benigne annuendum censuit. 

Quapropter eadem Sanctitas Sua, apostolicae potestatis plenitudine, 
suppleto quatenus opus sit quorum intersit vel eorum qui sua interesse 
praesumant consensu, Capitulum in memorata cathedrali Ecclesia B. Ma- 
riae Virginis Magnae Hungarorum Dominae, in civitate Szeged, erigen- 
dum statuit, constans unica dignitate, Praeposito videlicet, et quinque 
canonicatibus simplicibus, inter quos officiis theologi et poenitentiarii 
et parocho Ecclesiae cathedralis, qui curam actualem paroeciae servabit. 

Nominatio canonicorum Capituli ad normam iuris communis fiat, 
ideoque dignitas Praepositi, semper reservata manebit Apostolicae Sedi, 
salvis insuper ceteris reservationibus Pontificiis, ad normam can. 1435 
GC. 

Quoniam vero presbyteri in canonicos eligendi aliis ecclesiasticis mu- 
niis distenti sunt, Ssmus Dominus Noster chorale servitium benigne re- 
ducit tantummodo ad Matutinum et Laudes diebus Dominicis et Festis 
de praecepto, firma obligatione, in quantum fieri poterit, applicandi iis- 
dem diebus Missam conventualem cum canonicorum adsistentia. 

Praepositus vero atque canonici deferent habitum choralem vigen- 
tem in Hungaria, nempe mozetam violacei coloris et rochetum, addito 
pro solemni occasione signo capitulari e collo pendente. 

In ceteris vero omnibus Sanctitas Sua statuit ut iuris communis prae- 
scripta adamussim serventur. 

Ad haec omnia exsecutioni mandanda Ssmus deputare dignatus est 
Exe. P. D. Angelum Rotta, Archiepiscopum titularem Thebanum in 
Graecia, Nuntium Apostolicum in Hungaria; eidem tribuens facultates 
omnes ad id necessarias et opportunas, cum onere quamprimum mittendi 
ad hance S. Congregationem Consistorialem authenticum exemplar pera- 
ctae exsecutionis actus. 

Quibus super rebus Sanctitas Sua praesens edi iussit Consistoriale 
Decretum, perinde valiturum ac si Apostolicae sub plumbo Litterae ex- 
pedirentur. Contrariis quibusvis minime obstantibus, etiam speciali men- 
tione dignis. 

Datum Romae, ex Aedibus 8S. C. Consistorialis, die 14 Iunii 1941. 


Fr. R. C. Card. Rossi, a Secretis. 
L. S. 
V. Santoro, Adsessor. 


SACRA CONGREGATIO CONCILIT 


INSTRUCTIO 


DE FIDELIBUS EXHORTANDIS UT MISSAE SACRIFICIO FREQUENTEPR AC DEVOTE 
INTERSINT. 


Saepenumero in tot rerum calamitatibus, quibus undique premimur, 
Ssthus Dominus Noster Pius Pp. XII populum christianum ubique ter- 
rarum effusa caritate adhortatus est ut publicas privatasque preces effun- — 
dat pro praesentibus societatis humanae necessitatibus et praesertim ad 
populorum pacem conciliandam, Divini Magistri promissiones recolens : 
« Petite et dabitur vobis, quaerite et invenietis, pulsate et aperietur 
vobis» (Matth. VII, 7; Luc. XI, 9). 

Hune quoque in finem idem Sshus Dominus Noster, Motu proprio 
Norunt profecto diei 27 Octobris 1940, Bucharistica Sacrificia ubique 
terrarum offerri iussit, quum nihil magis valeat « ad Numinis maiestatem 
placandam propitiandamque quam Eucharisticum Sacrificium, quo ipse 
humani generis Redemptor in omni loco sacrificutur et offertur... oblatio 
munda ». Divinum enim Sacrificium quod in Missa peragitur et in quo, 

docente Tridentina Synodo: « idem ille Christus continetur et incruente 
immolatur, qui in ara Crucis semel se ipsum cruente obtulit » (sess. XXII, 
cap. 2), non solum laudis et gratiarum actionis, sed etiam vere propitia- 
torium est tam pro vivis quam pro defunctis. 

Quapropter populi christiani in saeculorum cursu nunquam desti- 
terunt ut tam pro sui ipsorum necessitatibus quam pro fidelibus in Christo 
defunctis nondum ad plenum purgatis, a solis ortu usque ad occasum, 
haec oblatio munda offerretur, eidemque frequenter ac devote interesse 
consuevissent. 

At, fide ac pietatis studio languescentibus, omnes norunt sanctissi- 
mum hunc morem in dies intermitti, atque fideles complures, divinarum 
rerum amore posthabito, Missae Sacrificium nec uti oportet colere, nec 
sicut antea pro suis necessitatibus ac defunctorum suffragiis ut appli- 
cetur ferventer curare, dum ad alia minus salutaria haud raro se con- 
vertere non dubitent. 

Quapropter haec Sacra Congregatio Concilii, de speciali Sshi Domini 
Nostri Pii Pp. XII mandato, omnes ubique terrarum Ordinarios vehemen- 
ter hortatur, ut per semetipsos ac per curatores animarum aliosque utrius- 
que cleri sacerdotes instanter christifideles edoceant : 

1° de Sacrificii Missae natura et excellentia atque de eiusdem finibus 
ac salutaribus effectibus pro mundi vita, et demum de eiusdem ritibus 
ac caeremoniis, ut ipsi non passive tantum eidem intersint, sed cum 
sacerdotibus Sacrum peragentibus unum sint animo et corde, fide et 
caritate ; 

2° de gravi, qua tenentur, obligatione Missam audiendi, quotquot ratio- 
nis usu compotes sunt, diebus dominicis aliisque festis de praecepto 
(can. 1248 Codicis I. C.), quum agatur de praecipuo actu cultus externi 
et publici, Deo debiti, quo supremum in nos imperium Dei Creatoris, 
Redemptoris et Conservatoris agnoscimus; 

3° de Sacrificii Missae vi impetratoria et propitiatoria,’ qua bene 
perspecta ac cognita, fideles alliciantur ad eidem Sacro frequenter ac 
etiam quotidie, si fieri potest, adsistendum, ad gratias Deo agendas, 
ad beneficia obtinenda, ad peccata expianda cum propria tum eorum 
qui vita sunt functi, memores moniti Sancti Augustini: « Audeo di- 
cere quod Deus, cum esset omnipotens, plus dare non potuit ; cum esset 
sapientissimus, plus dare nescivit; cum esset ditissimus, plus dare non 
habuit » (tract. 84 in Ioannem) ; 

4° de coelestis convivii saluberrima participatione quoties Sacro inter- 
sunt, quo arctius Christo adhaereant, prout est in Decreto huius Sacrae 
Congregationis diei 20 Decembris 1905 De quotidiana SS. Hucharistiae 

sumptione, et ad mentem eiusdem Tridentinae Synodi: « Optaret quidem 
sacrosancta Synodus ut in singulis Missis fideles adstantes non solum 
spirituali affectu, sed sacramentali etiam Eucharistiae perceptione com- 
municarent, quo ad eos sanctissimi huius Sacrificii fructus uberior pro- 
veniret » (sess. XXII, cap. 6), iuxta illud ipsius Iesu Christi: « Ego sum 
panis vivus qui de coelo descendi. Qui manducat ex hoc pane vivet in 
aeternum. Qui manducat me et ipse vivet propter me» (Ioann. VI) ; 

5° de dogmate Sanctorum communionis, cuius vi Sacrificium Missae 
uberrime applicatur non tantum pro fidelibus defunctis, qui piaculari 
igne suas expiant humanas labes, sed etiam pro hominibus qui vitam de- 
gunt, quippe qui, tot tantisque angustiis et calamitatibus, in praesens 
potissimum, undique pressi, indigent ut misericordiam apud Deum inve- 
niant et auxilium consequantur. 

Quo vero facilius locorum Ordinarii ceterique animarum curatores 
haec praescripta in rem deducant, saepius fideles revocent ad vitam se- 
cundum Christi praecepta vere componendam, ea omnia in sui vivendi 
ratione devitantes, quae fidem moresque christianos vel minus deceant. 
Quare improbare ne cessent immodicos sumptus, quos fideles vanitate 
adlecti, in variis vitae adiunctis aliquando insumunt, illo quandoque 
praetermisso Sacrificio Missae, quod omnium cumulate suffragiorum et 
gratiarum potissimum adiumentum et divitiarum Dei infinitus est the- 
saurus. 

Denique ad omnia haec assequenda curatores animarum adiutricem 
requirant operam Confraternitatum seu Sodalitatum Sanctissimi Sacra- 
menti, quae in unaquaque paroecia, ad normam canonis 711 § 2 Codicis 
I. C., ideo praecipue institutae sunt, ut omnibus fidelibus exemplo auxi- 
lioque sint in praestando atque alendo cultu Eucharistico. 

Quodsi, Deo favente, populus christianus huiusmodi hortationibus 
Ordinariorum et curatorum animarum alacri animo obsequutus fuerit, 
Eucharisticum Sacrificium, quo nihil Deo honorabilius nihil iucundius 
esse potest, fiet revera pro totius mundi salute fons vitae et sanctitatis. 

Datum Romae, die 14 mensis Tulii, anno 1941. 


F. Card. MARMAGGI, Praefectus. 


I. Bruno, Secretarius. 

SACRA CONGREGATIO DE PROPAGANDA FIDE 


I 


PROVISIO ECCLESIARUM 


Singulis, ut infra, datis decretis Sacri Consilii Christiano Nomini 
Propagando, Sshus Dominus Noster Pius div. Prov. Pp. XII dignatus 
est sequentes providere Ecclesias, nimirum : 


die 8 Iulii 1941. — Cathedrali Ecclesiae Cairnensi, nuper erectae, 
praefecit Exc. P. D. Ioannem Heavey, hactenus Episcopum Titularem 
Coracesiotanum et Vicarium Apostolicum Cookpolitanum. 

— Titulari episcopali Ecclesiae Egugensi R. P. Vitum Chang, So- 
cietatis Verbi Divini sodalem, quem constituit Vicarium Apostolicum 
de Sinyangchow. 

— Titulari episcopali Ecclesiae Dysthiensi R. P. Andream Dupont, 
e Societate Missionariorum Africae, quem constituit Vicarium Aposto- 
licum de Bobo-Dioulasso. 

— Titulari episcopali Ecclesiae Phatanensi R. P. Ioannem Wolff, 
Congregationis Sancti Spiritus presbyterum, quem constituit Vicarium 
Apostolicum de Majunga. 


II 


NOMINATIONES 


Decretis, ut infra, datis Sacra Congregatio de Propaganda Fide ad 
suum beneplacitum renunciavit : 


die 30 Maii 1941. — R. D..Ioannem Kao, e clero saeculari sinensi, 
Praefectum Apostolicum de Chowchih. 

die 13 Iwnii 1941. — R. P. Georgium Mercier, e Missionariis Africae, 
Praefectum Apostolicum Ghardaiensem. 

die 20 Iunii 1941. — R. P. Aemilium Favarato, O. M. Conv., Prae- 
fectum Apostolicum de Hinganfu. 


| 

SACRA CONGREGATIO RITUUM 


I 


CONSTANTIEN. er ABRINCEN. 


BEATIFICATIONIS ET CANONIZATIONIS VENERABILIS SERVAE DEI PLACIDAD VIEL, 
SECUNDAE SUPERIORISSAE GENERALIS INSTITUTI SCHOLARUM CHRISTIANA- 
RUM A MISERICORDIA. 


SUPER DUBIO 


An constet de virtutibus theologalibus Fide, Spe, Caritate tum in Deum 
cum in proximum; nec non de cardinalibus Prudentia, Lustitia, Tem- 
perantia, Fortitudine earumque adnexis, in gradu heroico in casu et 
ad effectum de quo agitur. 


Interroganti cuidam: Magister bone, quid boni faciam ut habeam 
vitam aeternam? Tesus respondit: Quid me interrogas de bono? Unus 
est bonus, Deus (Mt., 19, 16-17). Unus enim Deus est essentialis bonitas, 
sicut est ipsum esse. Quoniam autem bonitas ad hoc tendit ut se diffun- 
dat, hinc est quod Deus mundum creaverit atque hoc attributum, gra- 
tuito, ratione praeditis creaturis communicet, quae idcirco sunt bonae, 
quia Eius bonitatem participant; eo autem magis sunt bonae, quo magis 
divina munificentia prout vult, et ea mensura, qua vult, eas ditat et 
insimul ipsae, libere quidem, sed non sine Eius gratiae adiumento, Eum 
imitari contendunt, adeo ut cum Apostolo dicere queant: Gratia Hius 
in me vacua non fuit (1 Cor., 15, 10). 

Bonitate hac Deus animam Venerabilis Placidae Viel ita mire ditavit, 
ut eius virtutes omnes sub bonitatis specie prodirent, ideoque, quotquot 
eius consuetudine fruebantur, Bonam Matrem passim appellabant. Iu- 
vat autem de eius vita aliquid delibare. 

In oppido vulgo dicto Quettehou, intra Constantiensis dioecesis fines, 
in Gallia, die 26 Septembris anno 1815, octava ex undecim filiis, quos ho- 
nesti coniuges Hervaeus Viel et Angela La Lande genuerunt, nata est 
infans, cui eodem die in sacri baptismi susceptione nomina: Victoria, 
Eulalia, Iacoba imposita sunt. Intra domesticos parietes in pietate adeo 
succrevit, ut iam inde a prima adolescentia sanctitatis fama praestaret. 


int 

Unde factum est, ut aequales. ab eius suavi comitate allectae, ei se adiun- 
gerent, eamque, vatechesim docentem deque caelestibus loquentem, ad- 
mirantes auscultarent. Ad sacram mensam admissa mirabiles ad perfe- 
ctionis semitam progressiones fecit, iugiter, vel in manualibus operibus 
exercendis, orationi instando. Parochus haec perpendens, de specialibus 
divinis consiliis super puella coniectavit, nec coniecturam eventus fe- 
fellit. Sexdecim annos nata ad religiosam disciplinam animum appellere 
coepit. Quapropter anno 1833 ad Institutum Sororum Scholarum Chri- 
stianarum a Misericordia, a S. Maria Magdalena Postel in veteri Abba- 
tia « Saint-Sauveur-le-Vicomte » conditum, advolavit, ab eademque San- 
cta fuit benigne excepta. Post biennium, die 1 Maii sacrum induit ha- 
bitum, nomen Placidae assumpsit, atque tirocinium inchoavit, in quo 
eius virtutes sic enituere, ut exemplo aliis praeiret. Die 21 Septembris 
anno 1838 religiosa vota emisit. Sancta Instituti fundatrix, Sororis Pla- 
cidae virtutes probe perpendens, eidem plurima et gravia munera con- 
credidit. 

Ei enim probandarum et tiruncularum magisterium commisit; item 
ut eleemosynas, per varias Europae regiones peregrinando, colligeret ad 
Ecclesiam, iam Abbatialem, maxima ex parte dirutam, a fundamentis 
instaurandam; ut apud civiles magistratus Parisiis gereret negotia; ut 
novas fundaret atque constitueret domos, aliaque ad Instituti bonum 
pertractaret : quae omnia summa cum laude prudenter sapienterque est 
exsecuta. Anno 1846 in domum principem reversa, pretiosae in Domino 
morti Sanctae Mariae Magdalenae die 16 Iulii adstitit. 

In generalem Superiorissam a Capitulo electa, gravissimum hoc offi- 
cium, Deo plenissime confisa, S. Mariae Magdalenae vestigia premens, 
perfecte administravit. Sua enim industria et labore Ecclesia Ssmi Sal- 


vatoris instaurata consecrari potuit, sororum numerus mire auctus plu- — 


resque aliae, in alma quoque hac Urbe, conditae Instituti domus fuere, 
quod ab Apostolica Sede per decretum Laudis a. 1859 fuit approbatum. 

« Bonus est Deus, ait s. Bernardus, temporale beneficium largiter im- 
pendendo, patiens est, ultionem peccatorum misericorditer differendo, 
longanimis est, reos ad paenitentiam invitando» (Sent.) Venerabilis 
Placida, Bona Mater, Dei gloriam proximorumque salutem, maxime fi- 
liarum, iugiter prae oculis habens, prudens, patiens, longanimis, fami- 
liam a Deo sibi commissam gubernabat; eius autem virtutes adeo fulge- 
bant, ut S. Mariae Magdalenae Postel simillima imago haberetur. Quod 
S. Ioannes Vianney testatus est, quum sciscitanti cuidam puellae de 
religioso Instituto capessendo, ipse Institutum Sororum Scholarum 
Christianarum indicavit, adiungens: « Fundatrix est sancta, ea autem, 

quae modo eius tenet locum, eiusdem vestigia premit ». Re sane vera 
Sorores omnium virtutum exempla abunde ex ea hauriebant. De se 
enim Serva Dei, etsi tanta pro Instituti bono gessisset, humillime sen- 
tiebat; paupertatem summe adamabat; suavi alloquio sororum animos 
adeo mulcebat, ut eas sibi, veluti bonae matri, devinciret. Orationi iugi- 
ter dedita, mentem a Deo nunquam retrahere sollemne habuit. Deus 
autem hanc pietatem pluribus donis munifice rependit. Pluries enim seu 
frumentum, seu cibi, seu pecunia abunde multiplicata: eius industria 
peccatores ad bonam frugem conversi: cordium quoque scrutationis et 
prophetiae donis eam ditatam fuisse acta demonstrant. 

Meritis plena die 4 Martii mensis a. D. 1877, diris morbis affecta, 
Ecclesiae sacramentis roborata, pro sui Instituti bono vitam Deo offe- 
rens ad Eum sancte advolavit. 

Sanctitatis fama, qua dum viveret ipsa enitebat, post mortem magis 
magisque inclaruit. Quare Ordinaria auctoritate in Curia Constantien. 
et Abrincen. a. 1923 constructi sunt processus, Romamque delati. Se- 
quenti anno die 23 Iulii super scriptis editum est decretum. Die 22 Iu- 
lii a. 1925 Pius Pp. XI fel. rec. Commissionem Introductionis Causue 
obsignavit. Edito a. 1926 decreto super liturgico cultu nunquam prae- 
tito, confectisque Apostolicis inquisitionibus, recognito quoque iuridico 
harum valore, coram Rio Cardinali Alexandro Verde die 27 Aprilis 
a. 1937 Antepraeparatorius coetus super Servae Dei heroicis virtutibus 
habitus fuit, quem Praeparatorius die 25 Octobris a. 1938 est subsequu- 
tus. Denique die 21 proxime elapsi mensis in Generali Congregatione co- 
ram Ssho D. N. Pio Pp. XII, idem Revimus Cardinalis Dubium propo- 
suit discutiendum: An constet de virtutibus theologalibus Fide, Spe, 
Caritate tum in Dewm cum in proximum, nec non de cardinalibus Pru- 
dentia, Iustitia, Temperantia, Fortitudine earumque adnexis in gradu 
heroico in casu et ad effectum, de quo agitur. Rihi Cardinales, Officiales 
Praelati Patresque Consultores suam quisque sententiam ediderunt, Bea- 
tissimus vero Pater, his suffragiis benigne auditis, rem esse coram Deo 
enixis precibus adhuc maturandam dixit. 

Ut autem suam proferret sententiam, Dominicam hance in Septua- 
gesima, 9 Februarii mensis, destinavit. Convocatis itaque Rmis Cardi- 
nalibus Carolo Salotti, Episcopo Praenestino, S. R. C. Praefecto, et 
Alexandro Verde, Causae Ponente seu Relatore, nec non R. P. Salva- 
tore Natucci, Fidei Promotore Generali meque infrascripto Secretario, 
divinoque sacrificio sancte oblato, pronunciavit : Constare de virtutibus 
theologalibus Fide, Spe, Caritate tum in Deum cum in proximum, nec 
non de cardinalibus Prudentia, Iustitia, Temperantia, Fortitudine ea- 

rumque adnexis Venerabilis Servae Dei Placidae Viei in gradu heroico 
in casu et ad effectum de quo agitur. 

Hoe autem decretum promulgari et in acta Sacrae Rituum Congrega- 
tionis referri mandavit. 

Datum Romae, die 9 Februarii a. D. 1941. 


C. Card. Ep. Praen., Praefectus. 
L. 


A. Carinci, Secretarius. 


II 


TAURINEN. 


BEATIFICATIONIS ET CANONIZATIONIS SERVI DEI MARCI ANTONII DURANDO, SACER- 
DOTIS CONGREGATIONIS MISSIONIS, FUNDATORIS INSTITUTI SORORUM A IESU 
NAZARENO. 


SUPER DUBIO 


An signanda sit Commissio Introductionis Causae in casu et ad effe- 
ctum de quo agitur. 


Quod S. Vincentii a Paulo vitam apprime perpendentium oculos per- 
cellit, sunt magnifica ac pene innumera caritatis opera, quibus hic 
Sanctus proximorum necessitatibus omne genus tum spiritualibus, tum 
temporalibus succurrere sategit ; quare iure merito Leo decimus tertius 
«omnium societatum caritatis in toto catholico orbe exsistentium, et ab 
eo quomodocumque promanantium, peculiarem apud Deum patronum 
declaravit et constituit ». Verum intime eius animum perscrutando, tan- 
tae virtutis radix in eius profundissima humilitate est agnoscenda, quae 
eum divinae munificentiae aptissimum instrumentum comparavit. « Ca- 
ritatis venenum, aiebat, est superbia, humilitas vero eius fulcimen: 
humilitas ceteras omnes virtutes in animam inducit ». Documentum hoc 
Congregationis Missionis a se conditae quasi signum constituit, sub 
quo huius sodales praelia Domini in animarum salute certare debeant; 
sed vero hucusque, Deo adiuvante, hac ratione hi generose decertant. Deus 
autem fideles suos servos large rependit ; nonnullos enim e Vincentiana 
familia persaepe suscitat qui, legiferi Patris vestigia pone sequentes, 
seu sanguinis effusione, seu evangelica praedicatione aliisque sacris 
ministeriis, seu caritatis operibus, Christi Ecclesiam mirifice illustrant. 

Quos inter Marcus Antonius Durando merito est annumerandus. Et 

sane, Monte Regali, Pedemontanae regionis urbe, die 22 Maii mensis, 
anno 1801 e piis honestisque parentibus Iosepho atque Angela Vinai na- 
tus, sub eorum disciplina adolevit. Mundi vanitate agnita, divinamque 
vocationem ad religiosam vitam persentiens, octavum supra decimum 
annum agens in Congregationem Missionis S. Vincentii a Paulo advo- 
lavit, tirocinio Ianuae posito. Anno 1820, Sarzanae, sacra vota, summo 
animi gaudio nuncupavit, quadriennio autem post, Sacerdotio est auctus. 
Animarum zelo exardescens, sacris expeditionibus se dedidit, laetos 
animarum manipulos colligens, superioribus suis maximopere proban- 
tibus. Qui non doctrinam tantum, sed et eximiam viri pietatem, regula- 
rum ad unguem observantiam vigilemque prudentiam attente ponderan- 
tes, eum vix triginta annos agentem, Taurinensi domui praeposuerunt, 
quinque autem annis post, Pedemontanae Provinciae visitatorem; de- 
mum anno 1862 Commissarium extraordinarium, super omnibus Italiae 
domibus potestatem habentem, constituere. Nec coniectura eos fefellit. 
Sub eius enim regimine plures et restitutae et noviter erectae fuere 
domus, sodalium auctus numerus, regularum custodia, diligentissime 
quidem, sed simul suaviter exacta, adeo ut in tota Italia, praesertim 
vero in Pedemontana Provincia, suae Congregationis sedulissimus tutor 
merito sit habendus. Nec apud suos tantum eius animi vis virtusque se 
continuit ; fere enim nullum fuit in Taurinensi civitate opus ad sa-~ 
lutem pauperum vel ad cleri disciplinam fovendam, cuius ipse par- 
ticeeps non fuisset. Nec satis. Probe enim noscens quantum emolu- 
menti Societas Puellarum a Caritate christiano populo attulisset, auctor 
fuit ut in Italia quoque huius tam bene de Ecclesia meriti Instituti do- 
mus constituerentur : hoc autem tam felici successu factum est, ut modo 
plura Puellarum millia in hoe regno in populi bonum impigre adlabo- 
rent. Item ut pium opus a Fidei Propagatione, a Serva Dei Paulina 
Maria Jaricot Lugduni nuper constitutum, suos surculos apud Italos 
quoque diffunderet, operam efficaciter dedit. 

Ut plurium piarum puellarum votis occurreret, anno 1865 Institutum 
Sororum a Iesu Nazareno condidit, cui Servam Dei Aloisiam Borgiotti 
praeposuit regulasque sapientissimas tradidit. Quattuor post annos, 
non sine divinae Providentiae consilio, factum est ut eidem Instituto 
infirmorum honestioris census, in suis domibus degentium, cura adde- 
retur. Plures huius Instituti domus, Episcopis approbantibus, variis in 
locis sunt constitutae. 

Etsi tot tantaque pro Dei gloria patraverat, servum inutilem, ut iam 
S. Vincentius, se existimabat magnumque peccatorem; maxima tamen 
eius fiducia in Dei misericordia, Beata Virgine opitulante, erat. 

Aetate, laboribus atque infirmitate fractus, die 10 Decembris anno 
1880, sacramentis morientium roboratus, lectissimam animam Deo red- 
didit. 

Ordinaria auctoritate super fama sanctitatis, scriptis atque obedien- 
tia Urbani VIII decretis, servis Dei liturgicum cultum prohibentibus, in 
Curia Taurinensi annis 1928-1930 et 1940 confectae sunt iuridicae inqui- 
sitiones, atque ad Sacram Rituum Congregationem delatae. Interim 
Summis Pontificibus Pio XI s. m. regnantique Pio XII plures porrectae 
sunt Postulatoriae Litterae pro Causae Introductione. 

Annis 1934 et 1937 duo 8S. R. C. edidit decreta quibus edixit, perpen- 
sis seriptis Servi Dei, nihil obstare quominus ad ulteriora procedi quiret. 

Omnibus itaque servatis de iure servandis, Revmo D. Iosepho Sco- 
gnamillo, Congregationis Missionis Procuratore et Postulatore Generali, 
instante, Efus ac Revmhus Cardinalis Raphaél Carolus Rossi, Causae 
Relator, in Ordinariis S. R. C. Comitiis die 11 Martii huius anni habitis, 
dubium proposuit disceptandum: An signanda sit Commissio Introdu- 
ctionis Causae in casu et ad effectum de quo agitur. Emi ac Revi Pa- 
tres, auditis tum Cardinalis Ponentis relatione, tum Officialium Praela- 
torum suffragiis scripto datis, nec non R. P. D. Salvatore Natucci Fidei 
Promotore Generali, omnibus rite perpensis, rescribendum censuere : 
Affirmative, nempe : Signandam esse Commissionem Introductionis Cau- 
sae, si Sanctissimo placuerit. 

Facta autem Ssho D. N. Pio Papae XII relatione a subscripto Car- 
dinali subsignata die, Sanctitas Sua, EMorum Patrum rescriptum ratum 
habens, propria manu Commissionem Introductionis Causae Servi Dei 
Marci Antonii Durando signare dignata est. 

Datum Romae, die 23 Martii, Dominica IV Quadragesimae a. D. 1941. 


Card. Satorri, Ep. Praen., Praefectus. 
L. S. 


A. Carinci, Secretarius. 

lit 
ULYSSIPONEN. 


CANONIZATIONIS B. NONIT ALVAREZ PERBIRA, FRATRIS LAICI PROFDSSI ORDINIS 
FRATRUM CARMELITARUM. 


SUPER DUBIO 


An signanda sit Commissio Reassumptionis Causae in casu et ad effe- 
ctum de quo agitur. 


Die 1 Novembris anno Domini 1431, in Carmelitarum Ulvssiponensi 
Conventu, suis impensis munifice fundato, Frater Nonius Alvarez Pe- 
reira, in extremo agone luctans, dum, ex Evangelio, Christi Domini e 
cruce pendentis verba legebantur: Ecce filius tuus, Ecce mater tua, 
quasi ab ipsa Dei Genitrice invitatam, inter sanctorum choros inseren- 
dam, lectissimam animam exhalavit. 

Nonius a. 1360 nobilissimo loco natus, a prima adolescentia militiae 
adlectus, adeo militari virtute praestitit, ut, vix tres supra viginti an- 
nos natus, supremum Lusitani exercitus imperium fuerit assecutus, quod 
usque ad sexagesimum secundum annum gloriose retinuit, optime de 
patria et religione meritus; ad Comestabilis quoque dignitatem a Rege 
fuit evectus. 

Magnus guidem dux fuit, maximus tamen in christianarum virtu- 
tum exercitio, praecipue vero in ferventissima erga sacrosanctum Eu- 
charisticum mysterium atque tenerrima erga beatissimam Virginem re- 
ligione, a quibus creberrimas memorandasque victorias, quas de hosti- 
bus reportavit, referebat acceptas. 

Ut christianae perfectioni liberius vacaret, dignitates quibus fuerat 
abunde cumulatus, summum imperium, divitias mundique illecebras ge- 
nerose contempsit, atque Carmeliticum Ordinem, in humili Fratris Do- 
nati gradu, sub Nonii a Sancta Maria nomine, est amplexatus: in quo 
admiranda virtutum omnium exempla exhibuit. 

Meritis plenus terrestre exilium in caeleste regnum commutavit. 

Tanta fuit insignis huius Viri sanctitatis fama, ut vix ab eius obitu 
populi clerique voce sanctus nuncuparetur, liturgicoque cultu legitime 
honestaretur. Quo iuridice comprobato, Benedicti Papae XV auctoritate 
Sacra Rituum Congregatio die 23 Ianuarii mensis anno D: 1918 deére- 
tum Confirmationis cultus edidit, cuncto Lusitano populo plaudente, 

Exeunte nuper octavo saeculari anno a Lusitania proprii iuris faeta, 

Ssmo D. N. Pio Papae XII a Summo Reipublicae Magistratu, ab Emo 
et Rho D. Cardinali Emmanuele Goncalves Cerejeira, Patriarcha Ulys- 
siponen., una cum omnibus Archiepiscopis et Episcopis totius Lusitani 
populi atque ab inclito Carmelitico Ordine ferventes oblatae sunt preces, 
ut tanti herois Canonizationis Causa resumeretur, sicque via sternere- 
tur ad supremos altarium honores ei ab Apostolica Sede conferendos. 

Quare Rho P. Eugenio Driessen, Ordinis Carmelitarum generali 
Postulatore instante, in Ordinaria Sacrorum Rituum Congregatione, die 
vicesimo septimo Maii anni huius, habita, Etus ac Revihus D. Cardi- 
nalis Raphaél Carolus Rossi, Causae huius Ponens seu Relator, dubium 
proposuit discutiendum An signanda sit Commissio Reassumptionis Cau- 
sac in casu et ad effectum de quo agitur. Emi ac Rihi Patres, post Emi 
Ponentis relationem, audito quoque R. P. D. Salvatore Natucci, Fidei 
Promotore generali, omnibus perpensis, rescribendum censuere : 4A ffir- 
mative nempe signandam esse Commissionem Reussumptionis Causae, 
si Ssmo placuerit. 

Facta postmodum, subsignato die, Ssho D. N. Pio Papae XII per 
eumdem Fidei Promotorem generalem relatione, Sanctitas Sua, Eminen- 
tissimorum Patrum rescriptum ratum habens, Commissionem Reassum- 
ptionis Causae B. Nonii Alwarez Pereira propria manu obsignare di- 
gnata est. 

Datum Romae, die 28 Maii anno Domini 1941. 


C. Card, Savorri, Ep. Praen., Praefectus. 


L. S. 
A. Carinci, Secretarius. 


IV 
BERGOMEN. 


BEATIFICATIONIS ET CANONIZATIONIS SHRVAE DET GERTRUDIS COMENSOLI, FUN- 
DATRICIS INSTITUTI SORORUM A SSMO SACRAMENTO. 


SUPER DUBIO 


An signanda sit Commissio Introductionis Causae in casu et ad effectum 
de quo agitur. 


Servae Dei Gertrudis Comensoli vitam perpendentes illa Apostoli 
verba subeunt: Quae stulta sunt mundi elegit Deus, ut confundat sa- 
pientes; et infirma mundi elegit Deus ut confundat fortia et ignobilia 

mundi et contemptibilia elegit Deus... ut non glorietur omnis caro in 
conspectu eius (1 Cor., 1, 27-29). 

Et sane: Serva Dei die 18 Ianuarii a. D. 1847 ex pauperibus atque 
piis parentibus, in loco v. d. Bienno in Brixiensi dioecesi nata, in sacro 
baptismate Catharinae nomen accepit. Pietatis germina in eius animo 
genitorum cura inserta, Dei gratia munifice adiuvante, mire succreve- 
runt. Munifice diximus, quia a tenella aetate ardenti adeo in Eucharisti- 
cum cibum flagrabat amore, ut, quasi divino acta impulsu, clam ad sa- 
cram communionem primum accesserit, accepta deinde venia quotidie 
sacra hac esca se reficiendi. Ut suorum egestatem quodammodo suble- 
varet, famulatui per tresdecim circiter annos se addixit, sanctitatis in- 
terim famam sibi comparando. Magnifica enim modestiae, caritatis in 
pauperes atque infirmos, humilitatis, obedientiae, animarum zeli, prae- 
cipue vero erga Sanctissimum Sacramentum, pietatis exempla praebuit. 
Honestissimis nuptiis recusatis, ad novum religiosum institutum con- 
dendum animum apposuit, cuius praecipuus finis esset adoratio San- 
ctissimi Sacramenti, cui, Leonis Papae XIII consilio, orphanarum de- 
relictarum necnon puellarum in discrimen adductarum curam adiecit. 
Institutum anno 1882, die 15 Decembris, initium feliciter sumpsit, bien- 
nio post Serva Dei religiosas induit vestes, assumpto Gertrudis a San- 
ctissimo Sacramento nomine. Novem supra decem annos Institutum, li- 
cet innumeris quassata aerumnis, caelesti prudentia moderata est, plu- 
resque domos constituit. Die 18 Februarii mensis anno 1903 sancte 
quievit. 

Sanctitatis fama, quam dum viveret, omnium virtutum splendore sibi 
comparaverat, post eius obitum mire percrebuit. Quare in Bergomensi 
Curia, annis 1928-1932, ordinaria auctoritate constructi sunt processus 
super fama sanctitatis necnon super scriptis atque obedientia Urbani 
Pp. VIII Decretis, quae liturgicum cultum Servis Dei prohibent. Inte- 
rim plures Pio Pp. XI ferventes postulatoriae litterae oblatae fuere, ut 
Reatificationis Servae Dei causa apud Sacram hance Congregationem in- 
troduceretur. 

Die 22 Maii mensis a. 1935 Sacra haec Congregatio, Servae Dei scri- 
ptis perpensis, nihil obstare, quominus ad ulteriora procedi quiret, 
edixit. 
Omnibus itaque servatis de iure servandis, R. P. D. Iosepho Rossi, 
Sacrae Paenitentiariae a Secretis atque Causae huius postulatore in- 
stante, in Ordinariis Sacrae huius Congregationis comitiis diebus 21 No- 
vembris a. 1989 atque 27 Maii anni huius habitis, Emus ac Revmhus 
ID. Cardinalis Ianuarius Granito. Pignatelli di Belmonte, Episcopus 

Ostien. et Albanen., Sacri Collegii Decanus, atque Causae Ponens seu 
Relator, dubium proposuit discutiendum: An signanda sit Commissio 
Introductionis Causae in casu et ad effectum de quo agitur. Emi ac 
Revmi Patres, auditis tum Cardinalis Ponentis relatione, tum Officia- 
lium Praelatorum suffragiis scripto datis; audito quoque R. P. D. Sal- 
vatore Natucci, Fidei Promotore generali, omnibus mature perpensis, 
rescribendum censuere: Affirmative, nempe: Signundam esse Commis- 
sionem Introductionis Causae, si Sanctissimo placuerit. 

Facta autem, subsignata die, Sanctissimo Domino Nostro Pio Pa- 
pae XII relatione ab infrascripto Cardinali, Sanctitas Sua, lMminentis- 
simorum Patrum rescriptum ratum habens, propria manu ('ommissio- 
nem Introductionis Causae Servae Dei Gertrudis Comensoli signare di- 
gnata est. 

Datum Romae, die 4 Iunii a. D. 1941. 


Card. SALotti, Ep. Praen., Praefectus. 


L. 8. 


A. Carinci, Secretarins. 
V 
S. THOMAE DE MELIAPOR 


CANONIZATIONIS B. IOANNIS DE BRITTO MARTYRIS, SACERRPOTIS PROFESSI SOCIE- 
TATIS IBSU. 
SUPER DUBIO 


An et de quibus miraculis, post indultam eidem Beato ab A postolica Sede 
venerationem, constet in casu et ad effectum de quo agitur. 


Nobilissimae Lusitanae gentis germen, inclitae Societatis lesu soda- . 
lem, B. loannem de Britto, qui sanguinem pro Christi confessione gene- 
rose fundere non dubitavit, ad supremos altarium honores munifice Deus 
evehere velle videtur. 

Anno 1693 Toannes capitis obtruncatione, in Madurensi missione, glo- 
riosus martyr occubuit; anno 1853 in Vaticana Basilica sollemnis bea- 
tificationis gloriam, Pii IX auctoritate, est assecutus; qui Pontifex Reas 
sumptionis Causae Commissionem sequenti anno obsignavit. 

Ex pluribus signis a Deo, Beati Ioannis intercessione, patratis, duas 
sanationes selegerunt actores, quae veri miraculi notas exhibere visae 
sunt, ut ad Canonizationis gloriam ei conferendam via sterneretur. 
Quare per remissoriales litteras ab hac Sacra Congregatione conces- 
sas, super his signis apostolica auctoritate inquisitiones in Portugal- 

lensi Curia perfectae sunt. Pro harum iuridico valore Sacra haec Con- 
gregatio die 28 Februarii elapso anno approbationis decretum edidit. 

Prior, quae exhibetur, sanatio in loco v. d. Paredes, non longe ab 
urbe Portucalia, anno 1937 contigit. Maria Gloria Ferreira da Rocha 
Malheiro gravissima periviscerite abdominali dextera laborabat, uti quo- 
que non solum radiographicis tabulis sed et chirurgica sectione confirma- 
tum fuerat. Morbus eousque processerat, ut nulla vitae spes amplins 
effulgeret. Quare sacro viatico extremaque unctione fuerat roborata. Pa- 
rochus, qui magna in B. loannem de Britto religione ferebatur, apud 
eam eiusque virum institit, ut ad Beatae Mariae Virginis sanctuarium 
de Fatima infirma, si vellet accederet quidem, sed sanationem idcirco 
postularet, ut haec pro eiusdem Beati Canonizatione assequenda valeret. 
Missae quoque sacrificium eo fine idem celebravit. Maria Gloria, paro- 
cho obediens, motoria raeda. ad lecti formam redacta, caute Fatimam 
vecta fuit; ibique miram sanationem obtinuit, omnibus morbi adiunctis 
illico pleneque cessantibus. In recuperata valetudine perseveravit. In 
arte periti hanc sanationem ultra naturae leges ab ipso Deo fuisse patra- 
tam concorditer edicunt. 

Altera sanatio in loco vy. d. Lega de Palmeira prope eamdem urbem, 
anno 1988 evenit. Decennis puer Ioachim Antonius Monteiro Marques 
da Silva, Iulio mense, dolore in dextero calcaneo tentari coepit, qui in- 
gravescens, clinice et radiographice agnitus fuit a tabifica tuberculari 
osteite, quae os continenter exedebat, procedere. Si curationes viresque 
naturae prospere cessissent, sanatio non minus unius anni spatio me- 
dentium iudicio obtineri potuisset. Verum morbus in peius ruebat, nec 
spes ulla habebatur, ut depelleretur. Incassum naturae subsidiis ceden- 
tibus, mater, infirmus aliique fervidas preces effuderunt, B. Ioannis 
de Britto patrocinium invocantes ad sanationem obtinendam. Mater 
summo mane diei 19 Septembris, feria secunda, aegro pedi imaginem 
cum particula de Beati reliquiis apposuit. Puer paulo post placido 
somno corripitur. Circa horam octavam cum dimidio expergefactus, 
omnino sanatum se sentit, e lecto surgit, pedem pavimento affligit vehe- 
menter, quin dolore afficiatur. 

Primus ex medicis, qui sanationem probavit, fuit pater, ex marino 
itinere inopinate tunc reversus. Miraculum conclamant medentes, tresque 
periti ex officio a Sacra hac Congregatione adlecti. 

De utraque hac mira sanatione in Antepraeparatorio coetu, die 7 Ia- 
nuarii mensis hoc anno, coram Rmo Card. Carolo Salotti, Causae Po- 
nente habito, disceptatum fuit, dein in Praeparatorio die 6 Maii, demum 
in Generali coram Ssho D. N. Pio Papa XII die 17 [unii mensis, in quo 

idem Cardinalis dubium proposuit: An et de quibus miraculis, post in- 
dultam eidem Beato ab Apostolica Sede venerationem, constet in casu 
et ad effectum de quo agitur. Revmi Cardinales, Officiales Praelati, Pa- 
tresque Consultores singuli sua suffragia tulere; quibus benigne exceptis, 
Beatissimus Pater iudicium suum edere distulit, ut ipse ceterique ad- 
stantes ad Deum preces funderent, quibus uberior divini luminis claritas 
in re tanti momenti sibi praesto esset. 

Sollemnem itaque diem hunc elegit, B. Pauli Apostoli, qui pro Christi 
amore sanguinem generose effudit, commemorationi dicatum, ut Beato 
quoque loanni de Britto, martyrii gloria iam honestato, per praesens de- 
cretum novum decus addatur. 

Quocirea arcessitis subscripto Cardinali, Causae Relatore, nec non 
R. P. Salvatore Natucci, Fidei generali Promotore, meque infrascripto 
Secretario, sacrosancta Hostia piissime litata, edixit : Constare de duo- 
bus miraculis a Deo per B. Ioannis de Britto intercessionem patratis, 
nempe de instantanea perfectaque sanatione cum Mariae Gloriae Fer- 
reira da Rocha Malheiro a periviscerite abdominali dextera, tum Ioa- 
chim Antonti Monteiro Marques da Silva ab osteite tuberculari calcanei 
dexteri. 

Hoc autem decretum promulgari et in acta Sacrae Rituum Congre- 
gationis referri mandavit. 

Datum Romae, die 30 Iunii anno D. 194i. 


Card. Savorri, Ep. Praen., Praefectus. 
L. 8. 
A. Carinci, Seerctarius. 


VI 
NEAPOLITANA sev LYCIEN. 


CANONIZATIONIS B, BERNARDINI REALINO CONF., SACERDOTIS PROFESS] SUCTE- 
TATIS IESU. 


SUPER DUBIO 


An et de quibus miraculis, post indultam cidem Beato ab A postolica Sede 
venerationem, constet in casu et ad effectum de quo agitur. 


Evangelii pericopen : Omnis qui reliquerit domum vel fratres aut so- 
rores aut patrem aut matrem... aut agros propter nomen mewm, centu- 
plum accipiet et vitam aeternam possidebit (Mt., 19, 29), S. Bernardus 
explanans : « Illud, inquit, in via, haec in patria, illud consolatio prae- 
sentis laboris, haec futurae felicitatis consummatio est... Hoc ergo cen- 

tuplum adoptio filiorum est, libertas et primitiae spiritus, deliciae ca- 
ritatis, gloria conscientiae, regnum Dei, quod intra nos est, non utique 
esca et potus, sed iustitia et pax et gaudium in Spiritu Sancto. Gaudium 
sane non modo in spe gloriae, sed etiam in tribulationibus ... Haee vir- 
tus ex alto, quae Andream fecit amplecti crucem, Laurentium ridere 
carnificem, Stephanum pro lapidantibus flectere genua ad orationem » 
(Declam. in Ev. 8. Matth., c. fin.). 

B. Bernardinus Realino pro maiore Dei gloria omnia reliquit, bona, 
possessiones, ampla iura, magistratus aliaque publica munia, quibus iam 
fuerat honestatus, humilemque religiosam vitam amplexatus est. Deus 
vero, fidelis retributor, centuplum ei rependit aeternamque vitam. 

Honoribus enim longe maioribus, quam illi quos mundus ei dederat, 
eum magnifice donavit in vita. Nam praeter divinam adoptionem filio- 
rum, sacerdotii dignitate, cuncti populi aestimatione, uberrimis anima- 
rum manipulis, vitae sanctitate, miraculorum carismate, iustitia et pace 
et gaudio in Spiritu Sancto eum copiose ditavit. Post mortem vero Deus 
eius interventionis potentiam, evidenter supplicantium preces exaudiendo, 
ostendit, praesertim vero per miracula, quibus una cum heroicis virtu- 
tibus probatis, ei beatificationis honores eum assequi anno Domini 1895 
concessit. Nec satis. Nova enim divinae voluntatis erga Beatum signa 
visa sunt superaddi, quibus prudenter coniici licet, eum ad sollemnem 
Canonizationem proxime properare. 

Ex pluribus namque gratiis seu miraculis a Deo, huius Beati inter- 
ventione, patratis, duo ab actoribus Sacrae huic Congregationi exbibita 
sunt, quae merito eis omnes supernaturalis actionis characteres habere 
visa sunt. 

Alterum in alma hac Urbe anno 1932 contigit, alterum vero Lyciae 
a. 1938. 

Olympia Barroero Lazzaroni non parvae dimensionis fistula in dextero 
uretere laborabat. Insanabilem hanc esse tres chirurgi medentes edixe- 
runt, quod iudicium tres periti ex officio ab hac Sacra Congregatione 
adlecti unanimi sententia confirmarunt. 

Iamvero die 2 Aprilis mensis a. 1932, matutinis horis morbus adhuc 
saeviebat. Ferventes interim, ab ipso quoque chirurgo medente, ab in- 
firma eiusque marito aliisque ad B. Bernardinum effundebantur. Et mi- 
rum! hora duodecima in instanti fistula occlusa est, ceteraque morbi 
symptomata évanuerunt: uti continuo medens agnovit. Sanatam in re- 
cuperata valetudine perseverasse duo periti ex officio deputati testantur. 

Miraculum intervenisse omnes medentes, tres periti officiales ceteri- 
que testes agnoscunt. 

Sophia Renna Donno gravi meningitide tentata fuit, quae adeo in- 
valuit, ut nocturnis horis diei 1 Iulii a. 1988 mortem instare medentes 
edixerint. Incassum medicorum curis cedentibus, Keatus Bernardinus 
invocatus est. 

Infirma, primis diei 2 [ulii horis, placido correpta est somno. Evigi- 
lans, sanatam se sensit. Sanationem eodem mane alter ex medentibus 

’ agnovit, quam ceteri medici postea confirmarunt. Recuperatam valetu- 
dinem perseverasse, praeter sanatam, duo periti physici ex officio in 
apostolica inquisitione deposuerunt. 

Divino miraculo sanationem esse tribuendam tres medentes tresque 
periti a Sacra Congregatione acciti mira concordia affirmant; qui pari- 
ter in gravis meningitis diagnosi, atque infausta prognosi edicenda con- 
venerant. 

De duabus hisce sanationibus die 17 Decembris mensis, elapso anno, 
in Antepraeparatoria Congregatione coram Riho RK. Cardinali Carolo 
Salotti, Episcopo Praenestino, S. R. C. Praefecto, Causae Ponente seu 
Relatore, prior habita est disceptatio; quam die 1 Aprilis anni huius 
Praeparatoria est subsecuta; die vero 20 elapsi mensis Generalis coram 
Ssho D. N. Papa habita est, in qua idem Rhus Cardinalis Ponens du- 
bium proposuit : An et de quibus miraculis post indultam eidem Beato 
ab Apostolica Sede venerationem constet in casu et ad effectum, de quo 
agitur. Rihi Cardinales, Officiales Praelati Patresque Consultores quid 
de re sentirent libere aperuerunt. Beatissimus vero Pater, suffragiis au- 
ditis, iudicium suum edere distulit, ut maiori divino lumine illustraretur. 
Gloriosam vero hanc selegit diem Apostoli gentium commemorationi sa- 
cram ut suam aperiret mentem. 

Quapropter ad se subscriptum Cardinalem 8S. R. ©. Praefectum Cau- 
saeque Relatorem, R. P. Salvatorem Natucci, Fidei Promotorem gene-. 
ralem meque infrascriptum Secretarium accivit, sacroque Missae sacri- 
ficio religiosissime litato, edixit: Constare de duobus miraculis a Deo 
per B. Bernardini Realino intercessionem patratis, nempe de instanta- 
nea perfectaque sanatione cum Olympiae Barroero Lazzaroni a fistula 
ureteris dexteri, tum Sophiae Renna Donno a gravi meningitis morbo. 

Hoe autem decretum promulgari et in acta Sacrae Rituum Congre- 
gationis referri mandavit. 

Datum Romae, die 30 Iunii anno 1D. 1941. 


Card. SaLorri, bp. Praen., Praefectus. 


L. 8. 


A. Carinci, Seeretarius. 

mentum ad Missale Romanum in-4 et 8°, Editio novissima. 1941 

sciplina Sacramentorum), edita die 15 augusti 1936, cum adnexis ap- 

REGULAE SER VANDAE in processibus ive matrimo- 

adnexis allegatis. Pag. 24, in-8° . 


SELLA PIETRO e VALE GIUSEPPE. Rationes decimarum Italiae nei © 


INSTRUCTIO de a parocho in pe- 


ragendis canonicis investigationibus antequam nupturientés ad 
matrimonium ineundum admittat. Edita die 29 iunii 1941, cum 

